**Kedves Szomszédaink !**

Ez a környék és utca egy nagyon kellemes kertvárosi része lehetne Nyíregyházának, DE csak lehetne. Az itt lakó **környezettudatosan élő családok** legnagyobb megdöbbenésére és szomorúságára **néhány család** –itt nem kívánjuk Őket megnevezni – **fittyet hány a közösségi együtt élés szabályaira** és felelőtlen fűtési, szemét és avarégetési tevékenységével akarva vagy akaratlanul **mérgezi** az itt élő embereket, állatokat, élőlényeket. Ez nagyon veszélyes az itt élő **EMBEREKRE**, **ÁLLATOKRA**, **NÖVÉNYEKRE**. Rövid és hosszú távú egészség károsodást is okoz a tiltott anyagok égetése.

Tudományos kutatások támasztják alá, hogy már a **MAGZATI ÁLLAPOTBAN** is károsodást okoz ezen anyagok égéstermékének belélegzése. Legtöbbünknek van **GYERMEKE, UNOKÁJA**, kérünk benneteket legyünk erre tekintettel, **NE mérgezzük szomszédjaink Gyermekeit, Unokáit!**

Hosszú évek óta, főleg a fűtési szezon kezdetétől gyakorlatilag csak korlátozottan lehet az utcán, udvaron tartózkodni, mert oly mértékű a füst és bűz, hogy azt elviselni lehetetlen.

* **NEM lehet a GYERMEKEINKET a SAJÁT UDVARUNKON kiengedni, játszani.**
* **NEM lehet az emberen lévő ruházatot tovább hordani, mert olyan bűzt áraszt mintha egy szemétégető telepről jönne haza.**
* **NEM lehet az autók szellőző rendszerét bekapcsolni, mert napokig nem megy ki a bűz a kárpitból.**
* **NEM lehet a házakat szellőztetni.**
* **Nem lehet kiteregetni a ruhákat, ágyneműket a mindent beborító mérgező füsttől.**
* **NEM lehet az udvaron tartott állatokat, házi kedvenceinket megvédeni a mérgező füsttől.**

Akinek automata szellőztető rendszere van az nem győzi cserélni az aktív szenes szűrőket. Stb…stb…stb.

Mi, azaz egy pár család, aki itt él a Tornácos utcában, megelégeltük az itt uralkodó állapotokat és alakítottunk egy csoportot. A csoport azt szeretné elérni , hogy :

* **Bármikor szabadon és gázálarc nélkül sétálhassunk, kerékpározhassunk az utcán.**
* **Szeretnénk a Kisgyermekeinket az udvaron altatni a friss levegőn.**
* **Szeretnénk, ha Gyermekeink korlátlanul játszhatnának az udvaron.**
* **Bármikor kiülhessünk a kertünkbe.**
* **Bármikor, időkorlátozás nélkül szellőztethessünk.**
* **Bármikor kiteregethessük a ruhákat, ágyneműket.**
* **Mindig tiszta legyen a levegő, füst és bűzmentes, egészséges környezetben élhessünk!**
* **Szeretnénk, ha korlátozások nélkül bármikor a szabadban tölthetnénk az időt.**
* **Szeretnénk, ha egészségünk megóvása érdekében, nem kellene mások miatt a házunkba bezárkózni.**
* **Szeretnénk, ha háziállataink nem szenvednének a légszennyezés miatt és nem pusztulnának el idő előtt.**
* **Szeretnénk, ha senki nem veszélyeztetné egészségünket, biztosított lenne az egészséges, tiszta levegőhöz való jogunk minden feltétele, és azok teljesülnének is!**

**Szeretnénk mindenkinek a figyelmét felhívni arra, hogy :**

* **Szigorúan TILOS hulladékkal, műanyaggal, gumival, ronggyal bútorlappal, színes reklámújsággal, festett fával, pet palackkal stb. tüzelni!!!!!!!!**
* **Azokon a városrészeken, ahol megoldott a zöld hulladék elszállítása, SZIGORÚAN TILOS a kerti avar és egyéb hulladék égetése!!!!!!!**
* **Senkinek nem áll jogában a szomszédjait, embertársait az élőlényeket felelőtlen tüzelésével veszélyeztetni, megmérgezni.**
* **Mindenkinek joga van a tiszta levegőhöz.**
* **A törvény szigorúan bünteti azt a személyt, aki tiltott anyagokat tüzel el a fűtőberendezésében vagy akár az udvarán és ezzel veszélyezteti embertársait.**

*A jogszabály megszegői 500 ezer forintig terjedő bírságra számíthatnak, vagy a Btk. 248.§-a alapján 5 évig terjedő szabadságvesztésre.*

Ezt a felhívást eljuttatjuk a környék MINDEN lakójához és bízunk benne, hogy az érintettek **káros tüzelési szokásaikkal felhagynak** és a közösség érdekeit szem előtt tartva, **szabályosan fűtik** az ingatlanaikat.

**Amennyiben a levegő szennyezést elkövetők nem hagynak fel káros tevékenységükkel azonnal megtesszük a szükséges intézkedéseket a környezetszennyezés megfékezésére.**

**Itt jegyeznénk meg továbbá, akihez kimegy a Hatóság tiltott anyaggal való tüzelés miatt, annak KOROM MINTÁT vehetnek a kéményéből és a tüzelő berendezéséből, az elkövetés bizonyítása végett.**

Ha egyetértesz céljainkkal és tisztább, egészségesebb levegőt,környezetet szeretnél családod, gyermekeid, unokáid számára **Csatlakozz a Ne Füstölj Csoporthoz!**

**A Ne Füstölj Csoport facebook oldalán, a ’’Fájlok” menüben található bejelentő levél is, melyet névtelenül be lehet nyújtani az elkövető pontos címével, ha a jövőben illegális égetést, tüzelést , büdös füstöt tapasztaltok. Kerti égetést látva, HÍVD A 112 tel. számon a katasztrófavédelmet!! Lehet ’’névtelenséget’’ kérni, ha nem szeretnél konfrontálódni az érintettel.**

Az esetleges észrevételeket, ötleteket,a facebookon a **Ne Füstölj Csoport-**ban vagy **a** **nefustolj@gmail.com** **e-mail** címen tehetitek meg.

**Tisztelettel és köszönettel: Ne Füstölj Csoport**